《美人纱带》
元代·龙从云

满眼春娇倚绣床，玉钩新绾藕丝长。鸳鸯机上舒晴雪，翡翠帘前蹴晓霜。

拾翠不知罗袜润，踏花犹隔绣鞋香。几回暗忆吹箫侣，背立东风咏凤凰。

作者简介：名一作云从。元永新人，字子高。负经济才。曾入江浙左丞杨完者幕府，为都事，历官福建儒学副提举。性旷达，工诗歌，后居慈溪，僦屋临溪上，日钓其中，名钓鱼轩。有《钓鱼轩诗集》。